**Názov stavby: Vytvorenie pracovísk odborného výcviku multifunkčných učební, stavebné úpravy a debarierizácia objektu Mladosť**

Objekt: Vlastná budova

Časť: Architektúra

Miesto stavby: Rimavská Sobota

Okres: Rimavská Sobota

Investor: Stredná odborná škola obchodu a služieb, Športová 1, Rimavská Sobota

Projektant: Ing. Arch. Zoltán Máté

Charakter stavby: **Prestavba**

Zastavaná plocha : 680 m²

**SÚHRNNÁ TECHNICKÁ SPRÁVA**

**Dokumentácia pre vydanie**

**Stavebného povolenia**

Dátum: V Rim. Sobote Vypracoval: Ing. Barnabáš Máté 10. 2023

1. **Súhrnná technická správa**

**B.1. Charakter územia stavby**

Stavenisko sa nachádza v intraviláne mesta Rimavská Sobota na ulici Železničnej v budove reštaurácie Mladosť. Pozemok kde sa nachádza budova je v blízkosti autobusového nádražia a železničnej stanice Budova je štvorpodlažná so suterénom .Na prízemí budovy sa nachádza reštaurácia ktorá slúži aj na praktický výcvik žiakov. Druhé podlažie je zariadené pre odborný výcvik žiakov v odbore kuchár- čašník a kaderník. Tretie podlažie slúži na administratívu. Posledné podlažie je voľné, navrhnuté sú učebne na praktický výcvik odboru murár , tesár a klampiar.

Príjazd do budovy je z ulice , vstup je riešený po vonkajších schodoch. Projektová dokumentácia rieši bezbariérový vstup do budovy po krytej oceľovej rampe do závetria stavby.

V interiéri budovy po prízemí je umožnený voľný pohyb telesne postihnutých osôb. Jednotlivé podlažia budú sprístupnené novo navrhnutým osobným výťahom

Pôdorysný tvar stavby je obdĺžnik. Strecha budovy je plochá v rámci projektovej dokumentácie sa rieši výmena strešnej krytiny a dodatočná tepelná izolácia strechy. Schodiskový priestor je presvetlený oceľovými výplňami otvorov s jednoduchým zasklením. Oceľové okná budú nahradené plastovými oknami s izolačným trojsklom.

Ako podklad na vypracovanie projektovej dokumentácie slúžil zameranie stavby a projektová dokumentácia pôvodnej budovy.

**B.2. Celkové urbanistické, architektonické a stavebné riešenie**

Budova je evidovaná v katastrálnej mape pod číslom 1064.

B.2.1. Celkové urbanistické a architektonické riešenie vychádza z charakteru prevádzky budovy, ktorá je zameraná na odborný výcvik žiakov.

. Prívod vody je po existujúcej vodovodnej prípojke z verejného vodovodu. Odvedenie splaškov je do mestskej kanalizácie.

Objekt je štvorpodlažný s plochou strechou. Nosnú časť objektu tvorí železobetónová skeletová konštrukcia . Obvodový plášť je z pórobetónových panelov .

Stavebné riešenie je konkretizované v rámci stavebného objektu vo výkresovej časti.

Z hľadiska ochrany prírody a životného prostredia sa pri projektovaní zohľadnili požiadavky vyplývajúce zo stanovísk dotknutých orgánov štátnej správy, správcov rozvodných sietí a účastníkov územného konania.

Umiestnenie stavby zodpovedá hľadiskám starostlivosti o životné prostredie .

**B.2.2. Technológia hlavnej prevádzky**

Jednou z hlavných činností je rozvíjanie zdatnosti žiakov v rámci praktického výcviku. Jednotlivé prevádzky budú mať vlastné hygienické zaradenia samostatne pre chlapcov a dievčat . Zaradenie tvoria pracovné stoly, lavice, stojany a tabule.

**B.2.3. Požiadavky na dopravu**

Vjazd do priestoru budovy je existujúci.

**B.2.4. Úpravy plôch**

V rámci úprav sa prevedú betónové spevnené plochy v maximálnom rozsahu na prístup k rampe. Na zvyšných plochách sa prevedú terénne úpravy so zatrávnením.

**B.2.5. Starostlivosť o životné prostredie. Vplyv stavby na dané prostredie**

Prevádzkovateľ budovy musí v rámci prevádzky zabezpečiť vybavenie pracoviska podľa vyhlášky ministerstva zdravotníctva.

* Preukázať dodržanie hladiny hluku, vibrácií a prachu v pracovnom prostredí podľa všeobecne záväzných právnych predpisov v oblasti starostlivosti o životné prostredie a zdravie obyvateľov.
* Zabezpečiť zneškodňovanie odpadov pri výrobe. Ostatné opatrenia pre zabezpečenie pozitívneho vplyvu stavby na životné prostredie:
* odpadové látky: Komunálny odpad bude uskladňované v uzatvárateľných zberných nádobách umiestnených pod krytým prístreškom. Pravidelné vyvážanie odpadov zabezpečí prevádzkovateľ stavby.
* Vykurovanie prevádzkových priestorov je navrhnuté ústredné z kotolni na zemný plyn, z existujúcej kotolni

**Odstraňovanie odpadu pri realizácií stavby**

Pri realizácii stavebných prác na predmetnej stavbe vznikne odpad charakterizovaný v zmysle vyhlášky 284 MŽP SR z 11.06.2001 zatriedením podľa katalógu odpadov nasledovne:

150102 – obaly z plastov O-MSZKO

170107 – zmesi betónu, tehál, keramiky O-ZSS

170201 – drevo O-DP

170202 – sklo O-MSZKO

170405 – železo, oceľ O-ZS

170302 – asfaltované výrobky, hydroizolácie O-ZSS

**Legenda**

O - ostatné odpady

DP – druhotné použitie

MSZKO – mestský zber komunálneho odpadu

ZS – zberné suroviny

ZSS – zber stavebných sutí na skládku TKO v Lučenci.

Na stavenisku sa zakazuje akékoľvek spaľovanie stavebného odpadu

Zakazuje sa vylievať riedidlá a náterové látky na terén. Uskladňovať ich v uzavretých nádobách a zneškodňovať v špecializovaných prevádzkach.

**B.2.6. Starostlivosť o bezpečnosť práce**

Dodávateľ stavby zabezpečí dodržiavanie platných bezpečnostných predpisov pre stavebné práce a práce s technickými zariadeniami.

Pri realizácii je potrebné, aby dodávateľ dodržal všetky bezpečnostné, technické, technologické predpisy a normy , ktoré súvisia s vykonávanou prácou.

Vzhľadom na bezpečnosť práce musí dodržať znenie Vyhlášky 124/2006 na zaistenie ochrane zdravia pri práci a bezpečnosti technických zariadení, nariadenie vlády SR č. 396/2006 Z. z. o minimálnych bezpečnostných požiadavkách na stavenisku.

Pracovníkom vykonávajúcim túto prácu, musí zabezpečiť primerané individuálne ochranné pomôcky a pravidelne školiť o bezpečnosti práce.

**Predpisy a normy**

Projektová dokumentácia bola vypracovaná v súlade s platnými technickými STN, technologickými predpismi a doporučeniami výrobcov jednotlivých častí konštrukcií a materiálov.

**B.2.7. Základná koncepcia požiarnej ochrany**

Technické riešenie stavby z hľadiska požiarnej ochrany tvorí prílohu sprievodnej správy.

**B.2.8. Určenie nových ochranných pásiem**

Nové ochranné pásma nevzniknú.

**B.3. Zemné práce**

Budú prevedené v minimálnom rozsahu pri zriadení výťahovej šachty a rampy.

**B.4. Podzemná voda**

Na stavenisku nebol prevedený hydro- geologický prieskum na koľko nie je potrebný.

**B.5. Kanalizácia**

Budova je napojená na verejnú kanalizáciu, množstvo vyprodukovaných splaškov nebude sa navýšiť.

**B.6. Zásobovanie vodou**

Budova je napojená na verejný vodovod nebude zriadená nová prípojka.

**B.7. Teplo a palivo**

Priestory budovy sú vykurované s ústredným kúrením vykurovací médium je zemný plyn zdroj tepla je existujúca kotolňa V rámci prestavby budú sa meniť radiátory plechové za doskové ktoré sú napojené termoregulačnými ventilmi.

**B.8. Elektrická energia**

Odber elektrickej energie bude s napojením na existujúce rozvody cez nový rozvádzač.

**Slaboprúdové rozvody**

Nie sú.

**Vetranie:**

Odvetranie miestnosti je prirodzené cez okenné otvory a nútené ventilátormi.

Nútené niektorých sociálnych miestností nachádzajúce vo vnútri dispozícií. Ventilátor týchto miestností sa zapína súčasne s elektrickým osvetlením. Vývod je nad strechu budovy.

V Rim. Sobote 10 . 2023 Vypracoval :Ing. Máté Barnabáš